Lietuvos darbininkas

„Lietuvos darbininkas“ – pirmasis Lietuvos socialdemokratų partijos laikraštis, leistas 1896–1899 m.

 Istorija 
Leistas lietuvių ir lenkų („Robotnik litewski“) kalbomis. Pirmą numerį lenkiškai paruošė Andrius Domaševičius, į lietuvių kalbą išvertė dr. Kazys Grinius. Nr. 1 išspausdintas Ciuriche (Šveicarija) 1896 m. gegužės 1 d. , Nr. 2 išėjo 1898 m. Tilžėje, Nr. 3 išspausdintas 1899 m. Bitėnuose M. Jankaus spaustuvėje, bet pažymėta, kad išleistas Ciuriche.

Rašyta apie darbininkų padėtį, Lietuvos ir užsienio šalių darbininkų judėjimą, Lietuvoje vykusius streikus, svarstyti politiniai bei ekonominiai klausimai.

 Šaltiniai 

Kategorija:Lietuvos laikraščiai
Kategorija:Socialdemokratų spauda
Kategorija:Tilžės spauda
Kategorija:Vilniaus spauda
Kategorija:Bitėnų spauda